als_Latn dik_Latn sag_Latn
Ujësjellësi i ri i Lezhës funksionon me energji elektrike, pasi kryhet ngritja mekanike e ujit e si rrjedhim ka edhe kosto të lartë.
Por pavarësisht kësaj çmimi i ujit të pijshëm për konsumatoret nuk do të rritet.
Garancia ka ardhur nga Drejtori i Ujësjellës-Kanalizime në Lezhë Zef Maçi i cili ndërkaq apelon qytetaret që ti paguajnë faturat e ujit të pijshëm që mos të përballen me penalitete.
Maçi: Duke patur këtë mundësi tu drejtohen arkave të ujësjellësit në mënyrë permanente në mënyrë që të mos kenë penalitete.
Sipas ujësjellësit pagesa e ujit është në shifra të kënaqshme, pasi e kalon masën 80% përlind, duke ndikuar pozitivisht te të ardhurat e kësaj ndërmarrje.
Qytetarët e Burrelit dhe zonat përreth që furnizohen me ujë të pijshëm nga shoqëria e ujësjellës kanalizimeve e Matit, paguajnë tarifë të ulët. Vetë qytetarët thonë se tarifa që paguajnë është e përballueshme për xhepat e tyre, pasi konsumi mujor shkon nga 300 deri në 700 lekë për një abonent familjar:
Drejtori i shoqërisë së ujësjellës-kanalizimeve Arjan Lika tha se edhe pse rrjeti i furnizimit është pothuajse i amortizuar, tarifa e ujit të pijshëm për të gjitha kategoritë e konsumatorit është e ulët.
Lika: Nuk kemi dëshirë ta ngremë, por edhe kjo tarifë nuk i mbulon shpenzimet dhe është detyrueshme të aplikohet një rritje e lehtë e çmimit të ujit.
Lika thotë se me të ardhurat e shoqërisë, është pothuajse e pamundur që të bëhen investime, pasi për shkak të tarifës së ulët, të ardhurat shkojnë për paga dhe shërbime.
/Ora News.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn als_Latn